**Csongrád Város Polgármesterétől „M”**

**Száma:** Szo/55-5/2022

**Témafelelős:** Major Edina

***ELŐTERJESZTÉS***

***Csongrád Városi Önkormányzat Képviselő-testületének***

***2022. január 27-ei ülésére***

**Tárgy:** *Javaslat a személyes gondoskodást nyújtó gyermekvédelmi alapellátások formáiról, azok igénybevételéről és fizetendő térítési díjakról szóló 15/2015. (VI.19.) önkormányzati rendelet módosítására.*

**Tisztelt Képviselő-testület!**

A személyes gondoskodást nyújtó gyermekvédelmi alapellátások formáiról, azok igénybevételéről és fizetendő térítési díjakról szóló 15/2015. (VI.19.) önkormányzati rendelet (a továbbiakban: Rendelet) módosítása szükséges az alábbiak szerint:

A Rendelet 3. § (3) bekezdésében családsegítő és gyermekjóléti központ, valamint a családsegítő és gyermekjóléti szolgálat szerepel. A két szolgáltatás helyes megnevezése család- és gyermekjóléti központ, valamint család- és gyermekjóléti szolgálat.

*Ezért javaslom a Rendelet 3.§ (3) bekezdésében a családsegítő és gyermekjóléti központ, valamint a családsegítő és gyermekjóléti szolgálat módosítását család- és gyermekjóléti központ, valamint család- és gyermekjóléti szolgálat-ra.*

A Csongrád–Csanád Megyei Kormányhivatal Hatósági Főosztály Törvényességi Felügyeleti Osztálya (a továbbiakban: Törvényességi Felügyeleti Osztály) szociális és gyermekvédelmi tárgyú rendeletek célellenőrzése miatt 2021. évben bekérte a fenti számú helyi rendeletünket.

A Törvényességi Felügyeleti Osztály a CS/B01/05949-2/2021. iktatószámú levelében szakmai segítségnyújtás keretében kifogásolta, hogy a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 29.§ (2) bekezdésében meghatározott szabályozási kötelezettségünknek csak részben teszünk eleget, mert nem tartalmazza a rendelet az ellátás igénybevételére irányuló kérelem elbírálásának szempontjait, valamint az ellátás megszűnésének eseteit és módjait.

A Gyvt. 29.§ (2) bekezdése értelmében: *„Ha törvény másként nem rendelkezik, a fenntartó önkormányzat rendeletben szabályozza*

*a) az önkormányzat által biztosított személyes gondoskodás formáit,*

***b) az önkormányzat által biztosított ellátás igénybevételére irányuló kérelem benyújtásának módját és a kérelem elbírálásának szempontjait,***

*c) az intézményvezető hatáskörében - külön eljárás nélkül - biztosítható ellátásokat,*

***d) az ellátás megszűnésének eseteit és módjait,***

*e) a fizetendő térítési díjak mértékét, csökkentésének és elengedésének eseteit, módjait.”*

A fentiekre figyelemmel, az alábbiak szerint javaslom a Rendelet 4.§-ának módosítását, kiegészítését és a Rendelet 4/A. §-al történő kiegészítését:

***4. Az ellátás igénybevételének rendje***

**4.§**

(1) A Gyvt. 31. § (1) bekezdése rendelkezik a személyes gondoskodás igénybevételének módjáról.

(2) A család- és gyermekjóléti szolgáltatás igénybevétele önkéntes, az ellátást igénylő, illetve törvényes képviselője indítványára történik az ellátást nyújtó intézmény telephelyén (6640 Csongrád, Kossuth tér 7.).

(3) A család- és gyermekjóléti szolgáltatás vonatkozásában az együttműködési megállapodás megkötéséről a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV.30.) NM rendelet (a továbbiakban: NM rendelet) 8.§. (1) bekezdése rendelkezik.

(4) A család- és gyermekjóléti központ szolgáltatásának igénybevétele együttműködési kötelezettségen alapul. A kapcsolatfelvétel történhet az észlelő és jelzőrendszer tagjainak jelzése alapján is. A jelzést szóban vagy írásban tehetik meg az ellátást nyújtó intézmény telephelyén (6640 Csongrád, Kossuth tér 7.).

(5) Bölcsődei ellátás esetén a Dr. Szarka Ödön Egyesített Egészségügyi és Szociális Intézménynél vagy az általa megbízott személynél lehet előterjeszteni.

(6) Az NM rendelet 42. § (1) bekezdése rendelkezik arról, hogy ki kezdeményezheti a bölcsődébe történő felvételt.

(7) Az ellátás igénybevételére irányuló kérelem előkészítése, az ellátásról való tájékoztatás, a kérelmek elbírálása az intézményvezető hatáskörébe tartozik.

(8) A bölcsődei ellátást a Gyvt.-ben foglaltakra tekintettel, elsősorban azon gyermekek részére kell biztosítani, akinek esetében a szülő/törvényes képviselő a gyermek napközbeni ellátásáról nem tud gondoskodni.

(9)A Gyvt. 43. § (3) bekezdésében szereplő gyermekeket a bölcsődei felvétel során előnyben kell részesíteni.

**4/A. Az ellátás megszűnésének esetei és módjai**

**4/A. §**

A személyes gondoskodást nyújtó gyermekjóléti alapellátások megszűnéséről a Gyvt. 37/A.§-a, a személyes gondoskodást nyújtó szociális alapszolgáltatások megszűnéséről a Szociális igazgatásról és szociális ellátásokról szóló 1993. III. törvény 100-104.§-ai rendelkeznek.

**Tisztelt Képviselő-testület!**

A fentiekben részletezett indokok miatt javaslom a személyes gondoskodást nyújtó gyermekvédelmi alapellátások formáiról, azok igénybevételéről és fizetendő térítési díjakról szóló 15/2015. (VI.19.) önkormányzati rendeletmódosítását.

A jogalkotásról szóló törvény szerint a jogszabály előkészítője, a jogszabály feltételezett hatásaihoz igazodó részletezettségű előzetes hatásvizsgálat elvégzésével fel kell, hogy mérje a szabályozás várható következményeit, önkormányzati rendelet esetén az előzetes hatásvizsgálat eredményéről a képviselő-testületet tájékoztatni kell.

**A hatásvizsgálat során vizsgálni kell, hogy**

* + - 1. a tervezett jogszabály valamennyi jelentősnek ítélt hatását különösen:

aa.) társadalmi, gazdasági, költségvetési hatásait

ab.) környezeti és egészségi követelményeit

ac.) adminisztratív terheket befolyásoló hatásait, valamint

b.) a jogszabály megalkotásának szükségességét, jogalkotás elmaradásának várható következményeit, és

c.) a jogszabály alkalmazásához szükséges személyi, szervezeti, tárgyi és pénzügyi feltételeket.

* + - 1. ***A rendelet-tervezet társadalmi, gazdasági, költségvetési hatásai:***

A képviselő-testület a gyermekvédelmi törvényben előírt kötelezettségének eleget téve a helyi rendeletében szabályozza a személyes gondoskodást nyújtó gyermekvédelmi alapellátások igénybevételének rendjét, a fizetendő térítési díjakat.

Gazdasági, költségvetési hatása nem releváns.

* + - 1. ***Rendelet-tervezet módosítása környezeti és egészségügyi következményei:***

Nem releváns.

* + - 1. ***Rendelet-tervezet adminisztratív terheket befolyásoló hatásai***:

Nem jelent adminisztratív többletterhet.

* + - 1. ***Jogszabály megalkotásának szükségessége, a jogalkotás elmaradásának várható következményei:***

Javaslatomban részleteztem a rendelet módosításának szükségességét.

* + - 1. ***A rendelet alkalmazásához szükséges személyi, szervezeti, tárgyi és pénzügyi* *feltételek:***

A rendelet alkalmazásához szükséges szervezeti feltételek rendelkezésre állnak, a szükséges tárgyi, személyi, pénzügyi feltételek biztosítottak.

Csongrád, 2022. január 17.

Bedő Tamás

polgármester

**Csongrád Városi Önkormányzat Képviselő-testületének .../.... (...) önkormányzati rendelete**

**A személyes gondoskodást nyújtó gyermekvédelmi alapellátások formáiról, azok igénybevételéről és fizetendő térítési díjakról szóló 15/2015.(VI. 19.)önkormányzati rendelet módosításáról**

Csongrád Városi Önkormányzat Képviselő-testülete a gyermekek védelméről és a gyámügyi igazgatásról szóló 1997. évi XXXI. tv. 29. § (2) bekezdésében kapott felhatalmazása alapján, az Alaptörvény 32. cikk (1-2) bekezdésében, a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011. (XII.29.) Korm. rendelet 2. § (1) bekezdésében, a jogalkotásról szóló 2010. évi CXXX. törvény 6. §-ában, valamint Magyarország helyi önkormányzatairól szóló 2011.évi CLXXXIX. TV. 13. § (1) bekezdés 8. pontjában meghatározott feladatkörében eljárva, a következőket rendeli el:

**1. §**

(1) A személyes gondoskodást nyújtó gyermekvédelmi alapellátások formáiról, azok igénybevételéről és fizetendő térítési díjakról szóló 15/2015.(VI.19.) önkormányzati rendelet 4. § (1)–(3) bekezdése helyébe a következő rendelkezések lépnek:

„(1) A Gyvt. 31. § (1) bekezdése rendelkezik a személyes gondoskodás igénybevételének módjáról.

(2) A család- és gyermekjóléti szolgáltatás igénybevétele önkéntes, az ellátást igénylő, illetve törvényes képviselője indítványára történik az ellátást nyújtó intézmény telephelyén (6640 Csongrád, Kossuth tér 7.).

(3) A család- és gyermekjóléti szolgáltatás vonatkozásában az együttműködési megállapodás megkötéséről a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV.30.) NM rendelet (a továbbiakban: NM rendelet) 8. §. (1) bekezdése rendelkezik.”

(2) A személyes gondoskodást nyújtó gyermekvédelmi alapellátások formáiról, azok igénybevételéről és fizetendő térítési díjakról szóló 15/2015.(VI.19.) önkormányzati rendelet 4. §-a a következő (4)–(9) bekezdéssel egészül ki:

„(4) A család- és gyermekjóléti központ szolgáltatásának igénybevétele együttműködési kötelezettségen alapul. A kapcsolatfelvétel történhet az észlelő és jelzőrendszer tagjainak jelzése alapján is. A jelzést szóban vagy írásban tehetik meg az ellátást nyújtó intézmény telephelyén (6640 Csongrád, Kossuth tér 7.).

(5) Bölcsődei ellátás esetén a Dr. Szarka Ödön Egyesített Egészségügyi és Szociális Intézménynél vagy az általa megbízott személynél lehet előterjeszteni.

(6) Az NM rendelet 42. § (1) bekezdése rendelkezik arról, hogy ki kezdeményezheti a bölcsődébe történő felvételt.

(7) Az ellátás igénybevételére irányuló kérelem előkészítése, az ellátásról való tájékoztatás, a kérelmek elbírálása az intézményvezető hatáskörébe tartozik.

(8) A bölcsődei ellátást a Gyvt.-ben foglaltakra tekintettel, elsősorban azon gyermekek részére kell biztosítani, akinek esetében a szülő/törvényes képviselő a gyermek napközbeni ellátásáról nem tud gondoskodni.

(9) A Gyvt. 43. § (3) bekezdésében szereplő gyermekeket a bölcsődei felvétel során előnyben kell részesíteni.”

**2. §**

A személyes gondoskodást nyújtó gyermekvédelmi alapellátások formáiról, azok igénybevételéről és fizetendő térítési díjakról szóló 15/2015.(VI.19.) önkormányzati rendelet II. Fejezete a következő alcímmel egészül ki:

**„4/A. Az ellátás megszűnésének esetei és módjai**

**4/A. §**

A személyes gondoskodást nyújtó gyermekjóléti alapellátások megszűnéséről a Gyvt. 37/A. §-a, a személyes gondoskodást nyújtó szociális alapszolgáltatások megszűnéséről a Szociális igazgatásról és szociális ellátásokról szóló 1993. III. törvény 100-104. §-ai rendelkeznek.”

**3. §**

A személyes gondoskodást nyújtó gyermekvédelmi alapellátások formáiról, azok igénybevételéről és fizetendő térítési díjakról szóló 15/2015.(VI.19.) önkormányzati rendelet 3. § (3) bekezdésében a „családsegítő és gyermekjóléti központ,” szövegrész helyébe a „család-és gyermekjóléti központ,” szöveg és a „családsegítő és gyermekjóléti szolgálat” szövegrész helyébe a „család-és gyermekjóléti szolgálat” szöveg lép.

**4. §**

Ez a rendelet 2022. február 1-jén lép hatályba.

Bedő Tamás dr. Juhász László

polgármester jegyző

**Részletes indokolás**

**Az 1. §-hoz és a 2. §-hoz**

A Csongrád–Csanád Megyei Kormányhivatal Hatósági Főosztály Törvényességi Felügyeleti Osztálya szakmai segítségnyújtás keretében kifogásolta, hogy a Gyvt. 29.§ (2) bekezdésében meghatározott szabályozási kötelezettségének az önkormányzat csak részben tesz eleget, mert a személyes gondoskodást nyújtó gyermekvédelmi alapellátások formáiról, azok igénybevételéről és fizetendő térítési díjakról szóló 15/2015. (VI.19.) önkormányzati rendelet nem tartalmazza az ellátás igénybevételére irányuló kérelem elbírálásának szempontjait, valamint az ellátás megszűnésének eseteit és módjait. Az ellenőrzés során felmerült hiányosságok az előterjesztésben foglaltak szerint kiegészítésre kerültek a rendeletben.

**A 3. §-hoz**

A jelenleg hatályos rendelet 3.§ (3) bekezdésében családsegítő és gyermekjóléti központ, valamint családsegítő és gyermekjóléti szolgálat szerepel. A két szolgáltatás helyes megnevezése család-és gyermekjóléti központ, valamint család- és gyermekjóléti szolgálat.